11 Jun 2009
Bakonzi ya RCA balobi te misala ya bosembo ezali na makoki ya kosambisa mbeba likolo ya bomoto pe na ntango ya bitumba. Kasi bato ebele na Centrafrique bazali kondima yango te. Bana ya ekolo ya Centrafrique bazali pe komituna po na nini bobele Bemba nde akangemi na La Haye, bongo Patasse ? Na edition na biso ya lelo, Ministre ya justice ya Centrafrique elongo na Mofundi molandi bazali kopesa biso biyano.
21 Apr 2009
Gouvernement ya Congo ewuti koyokana na CNDP. Na ntango wana, mokambi ya CNDP ya kala,Laurent Nkunda akangemi na Rwanda,kasi Bosco Ntanganda,moto oyo azui esika na ye azali kosala ndenge ye alingi,ata CPI esi ebimisaki mokanda po ya bokangemi na ye .
16 Apr 2009
Lelo na emission na biso ya Liboso ya Mibeko, tokolobela lolenge likambo ya Jean Pierre Bemba ezali kokoba. Tokoyoka pe lisusu matatoli ya bana babundaki na UPC na likambo oyo etali Thomas Lubanga. Tokolobela pe lisusu lolenge mokambi moko ya Mai-Mai asambi po na mbeba likolo ya bomoto,likambo monene po na kosukisa bozangi botumbwami ya bakeli mbeba na RDC.
3 Apr 2009
Moko ya makambo oyo RDC esengeli kosala ezali kobongisa misala ya bosembo ya ekolo oyo esili kobeba likolo ya kondima ndima madesu ya bana pe botambwisi ya mabe. Na emission oyo ya zomi na moko,tokotala lolenge misala ya bosembo ezali kosala mosala. Tokotala pe lolenge nini CPI ekoki kosambisa bakeli mbeba likolo ya bomoto,na ntango ya bitumba pe ya genocide na esika ya bikolo bango moko. Tokotala pe na mpembeni soki boyokani ya CPI na RDC ekoti nkokoso na ndenge bakonzi ya Congo baboyi kokanga Bosco Ntaganda, mokambi ya sika ya CNDP, po CPI esambisa ye.
11 Feb 2009
Na mokolo ya le 26 janvier, proces ya liboso ya Cour Penale Internationale ebandi na La Haye. Proces yango ezali bongo proces ya Thomas Lubanga, oyo azalaki mokambi ya Union des Patriotes Congolais, moko ya ba milices oyo ezalaki kobunda bitumba na Ituri. Lubanga, oyo akangemi na La Haye banda 2006, afundami po ye akotisaki bana ya mike nanu bakokisaki mbula 15 te na kati ya mapinga na ye po ete babunda bitumba.
28 Jan 2009
Audience ya Confirmation ya ba charges ya JP Bemba, oyo azalaki Vice president ya RDC, mokambi ya MLC pe senateur ezalaki mokolo ya zomi na mibale na nsanza ya liboso JP Bemba afundami na mbeba likolo ya bomoto pe na ntango ya bitumba. Ezalaki na ntango mapinga na ye bakendeki kobundela mokonzi ya ekolo ya RCA, Ange Felix Patasse, oyo azalaki koluka kolonga monguna na ye na mbula 2002-2003. Toyoka Maloba ya mofundi na ba avocat ya JP Bemba.
zsm_Latn lin_Latn zho_Hant lin_Latn zho_Hant lin_Latn zho_Hant lin_Latn zsm_Latn lin_Latn ayr_Latn lin_Latn